da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da da fi da fi fi fy en da da da mg da da sv da da da da da da et da da da ro en sv da es da fr da da da da da da da en da da da da en da da da en da da da da da es da en en da da da da da da da da da da da da da en da da da da da da da da da da en da da nl da da it da da ceb da da da da da da da it de et es es da da da da sv pl en da en id en da en de da da da en en en da fi da fi es da da da da da da eo da da eo da da da da da da da ca da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Haldid®? - Find information på Medicin.dk
Haldid® er et smertestillende middel til anvendelse ved fuld bedøvelse.
Haldid® anvendes som smertestillende middel til patienter, der skal i fuld bedøvelse, fx ved operationer.
Findes som injektionsvæske, der indsprøjtes i en blodåre.
Dosering er individuel og afhænger dels af patientens alder, vægt, nyre- og leverfunktion, dels af operationens art og bedøvelsens varighed.
På nær allergiske reaktioner er bivirkningerne dosisafhængige.
Flere end 10 ud af 100 personer får bivirkningen.
Sløvhed, Øget tryk i kraniet.
Hjerterytmeforstyrrelser, Langsom puls, Hurtig puls.
Allergiske reaktioner  (herunder øget svedtendens, hudkløe og nældefeber).
Nedsat vejrtrækning  (efter operationen), Pauser i vejrtrækningen  (forbigående).
Blodtryksfald når man rejser sig, Forhøjet blodtryk, Lavt blodtryk.
Højst 1 ud af 100 personer får bivirkningen.
Højst 1 ud af 1.000 personer får bivirkningen.
For meget kuldioxid i blodet.
Højst 1 ud af 10.000 personer får bivirkningen.
Muskelsammentrækninger i luftrørene, Stivhed i struben, Væske i lungerne.
Afhængighed af midlet, Delirium - en tilstand med konfusion og påvirkning af syns- og høreindtryk.
Nedsat vejrtrækning kan opstå efter operationen.
Længere tids anvendelse kan føre til toleransudvikling, evt. afhængighed og abstinenssymptomer (bl.a. kvalme, diarré, kulderystelser, angst) efter behandlingen er stoppet.
Læs generelt om bivirkninger
Ved øget tryk i hjernen eller skader på hjernen.
Midlet skal anvendes med forsigtighed ved nogle typer nedsat stofskifte, alkoholisme, stort væsketab, for lavt blodtryk, epilepsi, den sjældne muskelsygdom myasthenia gravis, forstørret prostata, tilstopning af tarmen samt ved dårligt fungerende lunger.
Evnen til at køre bil og betjene farlige maskiner kan være nedsat nogen tid efter bedøvelsen.
Bør undgås ved svær overfølsomhed for andre stærke smertestillende midler, som fx morfin.
Alkohol og Haldid øger hinandens virkning.
Forsigtighed ved dårligt fungerende lever.
Bemærk, der er sket alvorlige fejl i håndteringen af Haldid®. Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager.
Visse epilepsimidler (carbamazepin, phenytoin og primidon) nedsætter virkningen af Haldid, mens visse antibiotika (erythromycin og clarithromycin), itraconazol (svampemiddel), midler til behandling af HIV-infektion (lopinavir og ritonavir) øger virkningen af Haldid.
Andre midler, der dæmper centralnervesystemet, fx phenobarbital (epilepsimiddel), benzodiazepiner (beroligende middel) eller visse narkosemidler øger risikoen for vejrtrækningsproblemer - også hvis de tages lige efter operationen.
Samtidig brug af visse midler mod depression (fx SSRI-midler og SNRI-midler), visse smertestillende midler (fx tramadol) og visse midler mod migræne (triptaner) giver risiko for serotoninsyndrom (bl.a. feber, stivhed, rysten, muskelkramper og ændret mental tilstand). Serotoninsyndrom kan være alvorligt og kræver hurtig lægehjælp.
Må kun anvendes under visse forudsætninger.
Der er meget begrænset erfaring med anvendelse til gravide. Der er muligvis en let øget risiko for nedsat vejrtrækning hos barnet ved anvendelse i forbindelse med fødslen. Anvendes kun i særlige tilfælde efter lægelig vurdering.
Læs mere om gravide og medicin
Kan om nødvendigt anvendes.
Læs mere om ammende og medicin
Må ikke tappes. Om du kan tappes, afhænger dog af din sygdom.
Læs mere om bloddonorer og medicin
Anvendelse medfører udelukkelse fra sportsstævner.
Læs mere om doping
Ved dette præparat kan man få pillepas til rejser i Schengen-lande.
Se Medicin på rejsen.
Morfinlignende smertestillende middel til brug i forbindelse med bedøvelse. Har betydeligt kraftigere virkning end morfin og virker stærkt hæmmende på vejrtrækningen.
Injektionsvæske, opløsning. 1 ml indeholder 50 mikrogram fentanyl (som citrat).
Pakninger, priser, tilskud og udlevering
injektionsvæske, opl. 50 mikrogram/ml
5 x 2 ml
injektionsvæske, opl. 50 mikrogram/ml
5 x 10 ml
Læs mere om tilskud
Læs mere om udlevering
Information til sundhedsfaglige om
16.09.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Angiv opioider og doser der konverteres fra:
Vælg indholdsstof eller præparat
Indtast dosis:  !  mg
Vælg evt. flere doser. Klik Tilføj efter hver dosis.
Vælg opioid der konverteres til:
Vælg indholdsstof eller præparat
Vælg krydstolerance (dosisreduktion) %:
For baggrundsinformation om grundlaget for beregningen, se Rene agonister
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø